
Algoritmikuslépések a tananyag tanulásához (Egy fejlesztő program tesztelése)

A dolgozat egy – önálló tanulás kompetenciájának elsajátításához szükséges – algoritmikus lépések alapján kidolgozott fejlesztő program hatékonyságát vizsgálja. A kutatást indokolja, hogy ennek a nehezen elsajátítható, alapvető kompetenciának a megléte nélkül nem valósulhat meg a hatékony, élethosszig tartó tanulás. Felvetődik az a kérdés, hogy a cerebrál paretikus tanulók számára a dolgozatban részletezett tanulási módszer alkalmas-e az önálló tanulási és ennek alapjául szolgáló szövegértési kompetencia fejlesztésére.
A kutatás legfőbb nehézségének a kisszámú mintavételi lehetőség bizonyult. A Pető Intézet normál tanmenetű hetedik osztályának fele, a bentlakó tanulók képezték a vizsgálati mintát. A vizsgálati minta adatai az előbbi osztály másik felével, a napközi otthonos tanulókkal és egy vidéki többségi általános iskola hetedik osztályával került összevetésre.
A kismintás vizsgálat azt mutatja, hogy a) a szövegértés fejlesztése az ismertetett tanulási módszerrel megfelelő a cerebrál paretikus tanulók számára, b) az ennek mérésére használt eszköz működése viszont kétségbe vonható.



